fi fi jbo fi sv en fr fi fi fi fi fi fi fi fi fi fi fi fi fi fi nl fi nl fi fi fi fi fi fi fi fi fi fi fi de en fi fi fi fi fi fi fi fi en fi et fi fi fi fi fi cs fi fi en en fi en es fi fi fi fi fi fi
Kulttuurihyvinvointialan käsitteet -työpaja 21.9.2022, Turku & Zoom | Taikusydän
Verkkolehti Taidetutka ja Nordic Journal of Arts, Culture and Health
Työkaluja suunnittelun ja kehittämisen tueksi
Miten kulttuurihyvinvointialaan liittyviä käsitteitä käytetään monialaisessa yhteistyössä, viestinnässä, vaikuttamistyössä tai tutkimuksissa? Mitä haasteita liittyy monitieteisen alan käsitteiden määrittelyyn?
Taikusydän-tutkijaverkosto kutsuu kulttuurihyvinvointialan tutkijat ja kentän toimijat keskustelemaan kulttuurihyvinvointialaan liittyvistä käsitteistä Turussa 21.9. klo 10–15 järjestettävään työpajaan. Tilaisuus järjestetään hybridimuotoisena, joten osallistuminen on mahdollista myös etänä Zoomin kautta.
Kulttuurihyvinvointialan moninaisen käsitteistön määrittely on jatkuvaa työtä; käsitteet elävät ja niitä määritellään erilaisissa konteksteissa, tutkimuksissa ja ajassa jatkuvasti uudelleen. Myös uusia käsitteitä syntyy ja vakiintuu käyttöön. Työpajan tavoitteena on pohtia alan keskeisiä käsitteitä, käsitteiden erilaisia käyttötapoja ja määrittelyitä, sekä myös niihin liittyviä haasteita.
Työpajassa alustajina toimivat yliopettaja Laura Huhtinen-Hildén Metropolia ammattikorkeakoulusta sekä kulttuurikoordinaattori Liisa Hämäläinen Turun kaupungilta.
Työpajan antia hyödynnetään Taikusydämen tietopankin käsitekoosteen kehittämisessä ja päivittämisessä.
Ilmoittautumiset tilaisuuteen 12.9. mennessä: https://link.webropolsurveys.com/S/14E76650815949BC
Muistathan ilmoittaa mahdollisista erityisruokavalioista ilmoittautumisen yhteydessä.
Paikka: Taideakatemia (Linnankatu 54-60, Turku).
10.00 – 10.15          Tervetuloa & kahvit
10.15 – 10.45          Alustus: Laura Huhtinen-Hildén, yliopettaja, Metropolia AMK
Näkökulmia tutkimustietoon perustuvaan käsitteenmäärittelyyn
10.45 – 11.15          Alustus: Liisa Hämäläinen, kulttuurikoordinaattori, Turun kaupunki
Hyviä käytänteitä ja tilanteisuutta – käsitteiden käsittämisestä käytännön monialaisessa yhteistyössä
11.15 – 12.30          Työskentelyä ryhmissä
12.30 – 13.30         Lounas
13.30 – 14.30         Työskentelyä ryhmissä
14.30 – 15.00         Päivän päätös & yhteenveto
Lisätietoja tilaisuudesta: Liisa Laitinen, liisa.laitinen@turkuamk.fi, +358 50 468 7263
Taikusydän on kulttuurihyvinvoinnin valtakunnallinen yhteyspiste ja yhteistyöverkosto.
Taikusydän – Arts & Health Coordination Centre in Finland.